Hiljaisuus

Hiljaisuus on melun tai äänen puuttumista tai vaimeutta.

Hiljaisuudesta kirjoittaneen sveitsiläisen filosofin Max Picardin mukaan hiljaisuus ei ole vain puhumattomuutta, vaan hiljaisuudella on oma henkinen olemuksensa.Kenny 2011, s. 69.

Käyttötavat
Keskustelussa hiljaisuus voi tarkoittaa vastapuolelle kutsua puhua, mutta odottamattomana hiljaisuus voi myös olla vaivaannuttavaa. Hiljaisuuden merkitys keskustelussa vaihtelee kulttuureittain.Kenny 2011, s. 77.

Hiljaisuutta on aina hyödynnetty elokuvassa, televisiossa ja musiikissa. Ensimmäiset elokuvat olivat mykkäelokuvia, eli niissä ei ollut ääniraitaa, vaikka niitä esitettiinkin usein elävän musiikin säestyksellä, tai teatterissa saattoi olla kertoja. Elokuvan hahmojen sanat esitettiin kirjoitettuina sanoina elokuvan sisällä. Kun elokuviin saatiin ääniraita, hiljaisuudesta tuli taiteellinen tehokeino. Hiljaisuutta ovat hyödyntäneet muun muassa Akira Kurosawa (kuten Rashomon – paholaisen temppeli, Taivas ja helvetti ja Elokuun rapsodia), Ingmar Bergman (Seitsemäs sinetti ja Hiljaisuus) ja Andrei Tarkovski (Solaris ja Uhri). Valtavirran elokuvissa hiljaisuutta usein vältetään tarpeettomana ja vieraannuttavana elementtinä.Kenny 2011, s. 113–116.

Pantomiimi on teatterin muoto, jossa ei puhuta.Kenny 2011, s. 102.

Hiljaisuudesta koostuvia äänitteitä myydään levyinä ja suoratoistopalveluissa samaan hintaan kuin musiikkikappaleita. Eräs tunnetuimmista hiljaisista kappaleista on John Cagen ”4′33″”, jonka teho perustuu siihen, että sen esityksen aikana kuulijat joutuvat kuuntelemaan salissa kuuluvia ääniä.Kenny 2011, s. 125–126.

Hiljaisuutta käytetään myös yleisesti sävellyksen yhtenä elementtinä. Taidemusiikissa eräs merkittävä esimerkki hiljaisuuden käytöstä on Arnold Schönbergin oopperassa Mooses ja Aaron.Kenny 2011, s. 126–127.

Hiljaisuutta on harjoitettu rituaalina monessa uskonnossa.Kenny 2011, s. 202. Muinaisegyptiläinen Horus-jumala kuvattiin usein sormi suunsa edessä. Kreikkalaiset näkivät hänet hiljaisuuden jumala Harpokrateena, ja tästä nimestä yhdysvaltalainen mykkää esittänyt elokuvakoomikko Harpo Marx otti taiteilijanimensä.Kenny 2011, s. 195. Kristityt munkit antavat joskus hiljaisuusvalan.Kenny 2011, s. 207–213.

Hiljaisuus kuuluu myös meditaatioon.Kenny 2011, s. 214.

Hiljainen hetki – usein minuutin mittainen – on perinteinen tapa osoittaa kunnioitusta esimerkiksi yksityisesti työpaikalla työtoverin kuoltua tai julkisesti tragedian uhrien kunnioittamiseksi.Mistä on tullut tapa kunnioittaa esim. kuolleen ihmisen poismenoa Kysy kirjastonhoitajalta. Kysy.fi. Kysytty 26.3.2015, vastattu 31.3.2015. Päivitetty 14.11.2018. Viitattu 16.3.2023

Hiljaiset paikat ovat nykyisin arvostettuja, sillä nykyajan maailma on hyvin meluisa.Kenny 2011, s. 73. Melusaasteella tarkoitetaan epätoivottua ääntä paikoissa, joissa kuuluisi olla hiljaista, kuten meressä.Kenny 2011, s. 132–134.

Täydellinen hiljaisuus voidaan saavuttaa äänieristetyssä kaiuttomassa paksuseinäisessä kammiossa. Ihmiselle tällainen hiljaisuus voi olla epämiellyttävä kokemus. Kun ihminen viettää aikaa täysin hiljaisessa paikassa, hänen korvansa saattavat alkaa soida, tai vatsan kurinan äänet voimistuvat sietämättömiksi.

Lähteet

Viitteet

Luokka:Ääni
Luokka:Viestintä